
ДО
ПРЕДСЕДАТЕЛЯ НА
ОБЩИНСКИ СЪВЕТ
Гр. ДУЛОВО


ДОКЛАДНА ЗАПИСКА
ОТ НЕВХИС МУСТАФА-КМЕТ НА ОБЩИНА ДУЛОВО


ОТНОСНО: Съставяне на Бюджетна прогноза за периода 
2026 – 2028г. на община Дулово

		
  УВАЖАЕМИ ОБЩИНСКИ СЪВЕТНИЦИ, 



        Съгласно БЮ №2 от 18.05.2026г. на Министерство на финансите са дадени указания до министерства, ведомства и общини за подготовката и представянето на проектобюджетите за 2026г. и на актуализираните  бюджетни прогнози за периода 2027-2028г. в срок до 21 Май 2026г.
        Съгласно дадените указания бюджетната прогноза и приложенията се попълват в евро, при официален валутен курс 1.95583 лева за 1 евро.
        При спазване на указанията кметовете на общините следва да разработят и представят в Министерство на финансите проектобюджет за 2026г. и актуализираните  бюджетни прогнози за периода 2027-2028г. в частта за местни дейности, справка за прогнозния размер на показателите за поети ангажименти и за задължения за разходи за 2025 и 2026г., справка за прогнозата за общинския дълг (включително и намеренията за поемане на нов дълг)и на разходите за лихви по него за периода 2026-2028г .Прогноза за усвояване на средства по Решения  № № 33,104,172,393 на Министерски съвет от 2026г., разшифровка на приходите от данъка върху недвижимите имоти, данъка върху превозните средства и таксата за битовите отпадъци за периода 2026-2028г.
          При изготвяне приходната част на Бюджетната прогноза е спазена следната последователност :
          Собствените приходи са планирани на база реална оценка и анализ на събираемостта им за няколко предходни години,  Наредбата за определяне на размера на местните данъци и такси  и промените в нормативната уредба.
          Постъпленията от местните такси е съобразено с развитието на предоставяните услуги от домашен социален патронаж, както и постъпленията от оказаните публични услуги от общината на населението.
           Дарения и помощи от страната не са планирани, те се отразяват служебно през годината в момента на постъпването им и според волята на дарителя.
          При разработване на трансферите за местни дейности и целевата субсидия за капиталови разходи за периода 2026 – 2028г. са заложени одобрените със ЗДБРБ за 2025г. размери, с което е изпълнено указанието на Министерството на финансите
           Планирането на разходната част в Бюджетната прогноза е съобразено с изготвения сравнителен анализ на разходите по функции и параграфи през предходните няколко години, както и тенденциите по отношение количество и видове публични услуги. Разходите са ограничени до размера на реалистичната оценка за собствените приходи и трансфери. При изготвяне на бюджетните прогнози за 2026-2028г. община Дулово съблюдава изискването за привеждане на показателите за наличните в края на годината поети ангажименти и задължения за разходи в съответствие с ограниченията по чл.94, ал.3, т.1 и 2 на ЗПФ.
          С това действие са спазени     насоките и задълженията от страна на Министерството на финансите. Не е допуснато планиране на разходи, срещу които няма обезпечени очаквани постъпления.
          Запазен е броят на персонала в дейностите от местен характер. Същите са обезпечени с възнаграждения и осигурителни плащания. 
          Предвидена е  издръжка на дейностите, разходи за основни ремонти и дълготрайни материални активи, субсидии за нефинансови предприятия и други. 
          Проектобюджета за 2026г. и актуализираните бюджетни прогнози за периода -2027-2028г. е изготвена по функции и групи при отчитане на :

· натурални и стойностни показатели, като се изключат еднократните разходи в бюджета на съответната община за предходната година; 
· настъпилите до момента на съставянето на бюджетната прогноза промени в нормативната уредба, засягаща местните дейности в общината; 
· новите и закриващите се структури и функции към момента на съставянето на прогнозата; 
· приетите от общинския съвет стратегия, прогнози за развитие на общината и плана за интегрирано развитие на общината; 
· фискалните правила и ограничения, определени в Закона за публичните финанси;
· предложенията на второстепенните и разпоредителите с бюджет от по-ниска степен, както и на бюджетните организации с общинска собственост; 
· Числеността на персонала и средствата за работни заплати за местните дейности се предвиждат съобразно решенията на общинския съвет, в съответствие с действащата нормативна уредба;
     В актуализираната средносрочна бюджетна прогноза за периода 2026-2028г. е разчетено увеличение на размера на минималната работна заплата от 550.66 евро на 620,20 евро, считано от 1 януари 2026г. 

           При изготвяне на прогнозата не са предвидени разходи за дофинансиране на делегираните от държавата дейности.

           Към момента на изготвяне на Прогнозата  е предвидено намерение за поемане на дълг за периода 2026-2028г.
        През 2026г. Община Дулово има намерение за сключване на дълг по нов краткосрочен договор за кредит с Фонд ФЛАГ, за финансиране на одобрен проект „ Внедряване на енергийно ефективни системи за уличното осветление на територията на Община Дулово“.
        По решения №№ №№33,104,172 и 373 на Министерски съвет от 2026г. община Дулово няма осигурено финансиране и Приложение №8б към бюджетната прогноза не е попълнено.
           По видове на приходите и разходите, както направлението на разходите по функции се вижда от Приложение №8-Проектобюджет за 2026г. и актуализирани бюджетни прогнози за периода 2027-2028г. в частта за местни дейности.
           В Приложение №1а-Прогноза за показателите за поети ангажименти и за нови задължения за разходи за периода 2025-2026г. е отразена отчетна и прогнозна информация, необходима за изчисляване ограничителните съотношения по чл. 94, ал. 3, т. 1 и 2 от ЗПФ относно наличните в края на годината поети ангажименти и за задължения за разходи.
          В Приложение №6г-Прогноза за общинския дълг (вкл. и намеренията за поемане на нов дълг) и на разходите за лихви по него за периода 2026-2028 г.
          В Приложение №8а-Разшифровка на приходите от данъка върху недвижимите имоти, данъка върху превозните средства и таксата за битови отпадъци за периода 2026 – 2028г.
       Съгласно дадените указания с БЮ-2 от 18 май 2026 г. при попълване на цифровата информация в приложенията е спазено изискването всички числа да се попълнят в евро, при официален валутен курс (1.95583 лева за 1 евро) и да са закръглени така, че да завършват поне на „00”. 
         Настоящата тригодишна прогноза на бюджета на местните дейности на общината за периода 2026-2028 г. е представена в Министерство на финансите в сроковете определени с бюджетната процедура.

      Във връзка гореизложеното и на основание чл. 21, ал.1, т. 12 от Закона за местното управление и местната администрация, чл.83, ал. 2 от Закона за публичните финанси и чл.24, ал.2 от Наредба №18 за условията и реда за съставяне на тригодишна бюджетна прогноза за местни дейности и за съставяне, приемане, изпълнение и отчитане на бюджета на община Дулово, във връзка с указанията дадени с писмо БЮ-2 от 18 май 2026 г. на Министерство на финансите, предлагам на Общински съвет гр. Дулово да вземе следното: 



                                                   Р Е Ш Е Н И Е:    

    
       1.Одобрява бюджетна прогноза за периода 2026 -2028 г. на постъпленията от местни приходи и на разходите за местни дейности на община Дулово, съгласно Приложение № 8 към БЮ-2 от 18 май 2026 г. на Министерство на финансите; 

       2. Одобрява разшифовка на приходите от данъка върху недвижимите имоти, данъка върху превозните средства и таксата за битови отпадъци за периода 2026-2028 г., съгласно Приложение № 8а към БЮ-2 от 18 май 2026 г. на Министерство на финансите;
        3. Одобрява Прогнозата на показателите за поети ангажименти и за задължения за разходи за 2025 г. и 2026 г. на Община Дулово, съгласно Приложение № 1а към БЮ-2 от 18 май 2026 г. на Министерство на финансите;

        4. Одобрява Прогноза за общинския дълг и разходите за лихви по него за периода 2026 – 2028 г. на Община Дулово, съгласно Приложение № 6г към БЮ-2 от 18 май 2026 г. на Министерство на финансите;





Инж. Невхис Мустафа
Кмет на община Дулово

